刘学箕
余少日不能持养志气所暴多矣迩来方喜问学之
吾非北宫黝，挫名挞诸市。
吾非孟施舍，量虑三军畏。
一堕剌客流，一入力战士。
知一不知二，遂与圣贤异。
周孔得其傅，伟哉孟轲氏。
讲明不动心，因问发奇秘。
气台则动志，志一则动气。
浩然得所寄，知言有深味。
嗟予笃学心，一暴十寒废。
立志苦不早，少岂达兹义。
所适昧善恶，几溺彼功利。
事情更历多，晚乃能自砺。
日用根本源，至大至刚意。
馁然行有慊，何谓塞天地。
服膺先格言，造次颠沛是。